Diari Oficial de la Generalitat Valenciana


Sumari del DOGV 3388, del 07-12-1998 (1998/10640)

Informació pública de l'alternativa tècnica de proposta del Programa per al Desenvolupament de l'Actuació Integrada UE-7 (1), carrers de Carlos Dinnbier a Jaume Sanmartín, (PAI 3/97) i el Programa per al Desenvolupament de l'Actuació Integrada UE-7 (2), carrers d'Enrique Barreda a Jaume Sanmartín, (PAI-5/98) i el projecte de reparcel·lació complementari.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10715


Organisme emissor
:   Ajuntament de Quart de Poblet

Tipus de document
:   Anunci

Informació pública de l'alternativa tècnica de proposta del Programa per al Desenvolupament de l'Actuació Integrada UE-7 (1), carrers de Carlos Dinnbier a Jaume Sanmartín, (PAI 3/97) i el Programa per al Desenvolupament de l'Actuació Integrada UE-7 (2), carrers d'Enrique Barreda a Jaume Sanmartín, (PAI-5/98) i el projecte de reparcel·lació complementari. [1998/M10196]
  
Pel Decret d'Alcaldia número 1.595/1998, de 28 d'octubre de 1998, s'ha resolt:
  
Primer
  
Sotmetre a informació pública l'alternativa tècnica de proposta del Programa per al Desenvolupament de l'Actuació Integrada UE-7 (1), carrers de Carlos Dinnbier a Jaume Sanmartín, a Quart de Poblet (PAI 3/97), promogut per gestió indirecta per l'Agrupació d'Interés Urbanístic UE-7, carrers de Carlos Dinnbier a Jaume Sanmartín, a Quart de Poblet i la documentació complementària, projecte d'urbanització i projecte de reparcel·lació.
  
Segon
  
La present informació pública té caràcter de simultani concurs públic per a la selecció de l'urbanitzador, per tant, es podran presentar alternatives tècniques i al·legacions durant l'exposició pública, que, de conformitat amb l'article 46 de la Llei Reguladora de l'Activitat Urbanística, s'estableix en 20 dies.
  
Tercer
  
Les proposicions juridicoeconòmiques es podran presentar durant el termini dels cinc dies següents al venciment del termini d'informació pública derivat de l'última publicació de l'edicte.
  
Quart
  
Si durant els 10 primers dies del període d'informació pública alguna persona es compromet a presentar una alternativa tècnica substancialment distinta a la inicial i dóna caució en la quantia que reglamentàriament es determine, els terminis quedaran prorrogats per 20 dies addicionals. També, durant els 10 primers dies, els propietaris que declinen cooperar en l'actuació, podran manifestar-ho davant l'Ajuntament sol·licitant ser expropiats al preu del valor inicial.
  
Cinqué
  
L'acte d'obertura de pliques es realitzarà el primer dia hàbil següent a la conclusió del termini per a presentar-les.
  
Sisé
  
L'expedient es podrà consultar a l'Oficina Tècnica d'aquest Ajuntament els dies feiners, de les 09.00 a les 14.00 hores.
  
Seté
  
Durant els terminis abans establits, es podran formular al·legacions als projectes de reparcel·lació i d'urbanització.
  
Vuité
  
Sotmetre a informació pública el Programa per al Desenvolupament de l'Actuació Integrada UE-7 (2), carrers d'Enrique Barreda a Jaume Sanmartín, a Quart de Poblet (PAI-5/98), promogut per gestió directa i el projecte de reparcel·lació complementari, advertint de la possibilitat de formular al·legacions, proposicions o alternatives tècniques, igual com s'ha dit en els punts anteriors.
  
Nové
  
Emetre el corresponent edicte, remetre avís del seu contingut a l'adreça fiscal dels qui consten al cadastre com a titulars de drets afectats i d'altres propietaris identificats i, a continuació, publicar-ho en un diari d'informació general editat a la Comunitat Valenciana i en el Diari Oficial de la Generalitat Valenciana.